যদিও অনুব্রত মণ্ডলের হিংসার শিকার এর আগেও হয়েছেন বলে দাবি করেছেন সঙ্গীতা চক্রবর্তী। নিজেকে ভারতীয় মানবাধিকার সংরক্ষণ সংঘের রাজ্য সভানেত্রী বলে দাবি করা সঙ্গীতা দেবীর কথায়, “রায় দেড় বছর আগে আমার হাত-পা ভেঙে দেওয়া হয়েছিল। আমার বাড়ি ও দোকান লুট করে বোমাবাজি করা হয়েছিল।” সেই ঘটনায় অনুব্রত মণ্ডলের প্রত্যক্ষ মদত ছিল বলেও জানিয়েছেন তিনি। একই সঙ্গে তিনি আরও বলেছেন, “আমার হাত-পায়ে প্লেট বসানো। আমি কার্যত বিকলাঙ্গ।” দীর্ঘদিন ধরে তিনি ও তাঁর পরিবার শোষণ ও নিপীড়নের শিকার বলেও দাবি করেছেন সঙ্গীতা চক্রবর্তী।